1. ΑΝΑΓΚ. ΝΟΜΟΣ υπ’ αριθ. 1674 της 24/29 Μαρτ. 1939 Περί ιδρύσεως Επιθεωρήσεων Κτηνιατρικής ΄Αρθρ.1.-1.Συνιστώνται παρά τω Υπουργείω Γεωργίας δύο εισέτι Επιθεωρήσεις Κτηνιατρικής, υπό την ονομασίαν «Β΄ ή Γ΄ Κτηνιατρική Επιθεώρησις», της υφισταμένης τοιαύτης παραμενούσης υπό την ονομασίαν «Α΄ Κτηνιατρική Επιθεώρησις». Προς τούτο οι οργανικαί θέσεις του Υπουργείου Γεωργίας αυξάνονται κατά δύο θέσεις Επιθεωρητών Κτηνιατρικής καταργουμένων δύο θέσεων επικούρων Κτηνιάτρων. 2.Οι Επιθεωρηταί κτηνιατρικής έχουσι βαθμόν και μισθόν Διευθυντού Β΄. ΄Αρθρ.2.-α)Εις τας θέσεις Επιθεωρητών Κτηνιατρικής Υπηρεσίας επί βαθμώ Υπουργικού Διευθυντού Β΄ τάξεως τοποθετούνται ή προάγονται δια Δ/των εκδιδομένων προτάσει του επί της Γεωργίας Υπουργού οι εκ των ήδη υπηρετούντων υπαλλήλων Υπουργείου Γεωργίας κεκτημένοι δίπλωμα Ανωτέρας Κτηνιατρικής Σχολής και βαθμόν Διευθυντού Β΄ ή βαθμόν Τμηματάρχου Α΄ και δεκαετή τουλάχιστον ευδόκιμον προϋπηρεσίαν. β)Οι Επιθεωρηταί Κτηνιατρικής Υπηρεσίας εξαρτώνται εκ της Διευθύνσεως Κτηνιατροφίας. 3.Η δικαιοδοσία, τα καθήκοντα, η αρμοδιότης και η πειθαρχική εξουσία των Επιθεωρητών Κτηνιατρικής Υπηρεσίας ως και πάσα άλλη λεπτομέρεια κανονισθήσονται δια Δ/τος εκδοθησομένου προτάσει του επί της Γεωργίας Υπουργού. 4.Διά την πειθαρχικήν εξουσίαν των Επιθεωρητών Κτηνιατρικής Υπηρεσίας επί των υπ’ αυτούς υπαλλήλων ισχύουν αντιστοίχως τα δια τους Επιθεωρητάς Γεωργίας οριζόμενα. 5.Οι Επιθεωρηταί Κτηνιατρικής Υπηρεσίας, ασκούσιν εκτός των άλλων και γενικήν εποπτείαν επί των υπηρεσιών των ενεργουσών τον έλεγχον των τροφών ζωϊκής προελεύσεως. 6.Οι επί βαθμώ Διευθυντού Β΄ τάξεως Επιθεωρηταί Κτηνιατρικής Υπηρεσίας μετά δεκαετή ευδόκιμον υπηρεσίαν διανυθείσαν είτε εις θέσιν Επιθεωρητού είτε εις οιανδήποτε άλλην θέσιν της Κεντρικής ή Εξωτερικής Υπηρεσίας του Υπουργείου Γεωργίας, προάγονται εις τον βαθμόν του Διευθυντού Α΄ τάξεως. 7.Δια Δ/τος εφ’ άπαξ εκδοθησομένου προτάσει του επί της Γεωργίας Υπουργού η προαγωγή των Επιθεωρητών Κτηνιατρικής Υπηρεσίας εις τον βαθμόν του Διευθυντού Β΄ τάξεως λογισθήσεται αφ’ ης ημέρας νεώτεροί των Κτηνίατροι ή Γεωπόνοι υπάλληλοι οιασδήποτε υπηρεσίας του Υπουργείου Γεωργίας προήχθησαν εις τον ανωτέρω βαθμόν. 8.Κατά τα λοιπά ισχύουσιν αι διατάξεις του ως άνω Α.Ν. 1674/1939. Το άρθρ. 2 αντικατεστάθη ως άνω δια του άρθρ. 11 Νόμ. 327/1943 (ανωτ. σελ. 587). Εις εκτέλεσιν του άρθρ. 2 εξεδόθη το Β.Δ. 2/16 Μαρτ. 1940. ΄Αρθρ.3.-1.΄Εδρα της πρώτης Επιθεωρήσεως, ορίζονται αι Αθήναι, η δε περιφέρειά της περιλαμβάνει του Νομούς Αττικοβοιωτίας, Φθιωτιδοφωκίδος, Τρικάλων, Λαρίσης, Ευβοίας, Λέσβου, Χίου, Σάμου, Κυκλάδων, Ηρακλείου, Λασηθίου, Χανίων και Ρεθύμνης. 2.΄Εδρα της δευτέρας Επιθεωρήσεως ορίζονται αι Πάτραι, η δε περιφέρειά της περιλαμβάνει τους Νομούς Άρτης, Πρεβέζης, Ιωαννίνων, Ζακύνθου, Κερκύρας, Κεφαλληνίας, Αιτωλοακαρνανίας, Αχαϊας, Ήλιδος, Μεσσηνίας Αρκαδίας, Λακωνίας και Αργολιδοκορινθίας. 3.΄Εδρα της τρίτης Επιθεωρήσεως ορίζεται η Θεσσαλονίκη η δε περιφέρειά της περιλαμβάνει τους Νομούς Θεσσαλονίκης, Κοζάνης, Φλωρίνης, Πέλλης, Σερρών, Δράμας, Καβάλας, Χαλκιδικής, Ροδόπης και ΄Εβρου. ΄Αρθρ.4.-Κατά την πρώτην εφαρμογήν του παρόντος δι’ αποφάσεως του Υπουργού της Γεωργίας δύνανται να ανατεθώσι εις ένα των Επιθεωρητών της Κτηνιατρικής και τα καθήκοντα Τμηματάρχου του Κτηνιατρικού Τμήματος του Υπουργείου Γεωργίας άνευ προσθέτου τινός αμοιβής. ΄Αρθρ.5.-Αι κτηνιατρικαί Επιθεωρήσεις συστεγάζονται μετά των Νομοκτηνιατρικών Γραφείων της έδρας των. Σελ. 595 Επιθεωρήσεις Κτηνιατρικής 17.Θ.γ.1 Η απαιτουμένη δαπάνη δια γραφικήν ύλην, φωτισμόν, θέρμανσιν και καθαριότητα των γραφείων των κτηνιατρικών Επιθεωρήσεων βαρύνει το Κεντρικόν Ταμείον Γεωργίας, Κτηνοτροφίας και Δασών του Υπουργείου Γεωργίας. ΄Αρθρ.6.-Πάσα διάταξις αντικειμένη προς τον παρόντα Νόμον καταργείται. 